CONTRACT DE SERVICII

DE ARHITECTURĂ, DE CONSTRUCŢII, DE INGINERIE

ŞI DE INSPECŢIE

Nr. încheiat astăzi \_\_\_\_ /09/2012

***Preambul***

În temeiul OUG nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr.337/2006, s-a încheiat prezentul contract de prestare servicii, între

**1.** **UNIVERSITATEA “AL. I. CUZA” IAŞI**, cu sediul în Iaşi, B-dul Carol I nr.11, reprezentată prin Rector, Prof. univ. dr. **Vasile Işan** şi Director financiar-contabil, Ec. **Liliana Iftimia**, fax 0232 201144, având conturile de decontare nr. RO18TREZ4065003xxx000223, RO57TREZ4065000316x013811 şi RO39TREZ406504601x000730 deschise la TREZORERIA IAŞI, cod fiscal nr.14104370 şi 4701126 în calitate de **ACHIZITOR** şi

**2.** **SC. \_\_\_\_\_\_\_\_\_\_\_\_\_\_\_\_\_\_\_\_\_\_**cu sediul în \_\_\_\_\_\_\_ , Str. \_\_\_\_\_\_\_ nr. \_\_, jud.\_\_\_\_, telefon/fax / , cod fiscal RO , cont bancar RO\_\_\_TREZ\_\_\_\_\_\_\_\_\_ deschis la TREZORERIA\_\_\_\_\_\_\_, înregistrată la Oficiul Registrului Comerţului Judeţului \_\_\_\_\_ sub nr. J\_\_\_/\_\_/\_\_\_\_  reprezentat prin director general \_\_\_\_\_\_\_\_\_\_\_\_\_\_\_\_\_, în calitate de **PRESTATOR** pe de altă parte.

***2.* Definiţii**

**2.1** - În prezentul contract următorii termeni vor fi interpretaţi astfel:

* + - 1. ***contract*** – reprezintă prezentul Contract şi toate Anexele sale.
      2. ***achizitor şi prestator*** - părtile contractante, aşa cum sunt acestea numite în prezentul contract;
      3. ***preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
      4. ***servicii*** *-* activităţi a căror prestare fac obiect al contractului;
      5. ***produse*** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
      6. ***forţa majoră***- un eveniment mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*j****. zi*** - zi calendaristică; *an* - 365 de zile.

***3.* Interpretare**

**3.1** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul „zi”sau „zile” sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

***4. Obiectul principal al contractului***

Obiectul prezentului contract îl reprezintă prestarea de către *Prestator* a serviciilor de arhitectură, de construcţii, de inginerie şi de inspecţie, constind in

- Studiu de fezabilitate pentru amenajare si reabilitare hala de

reproducere a puietului piscicol Ezareni si Expertiza tehnica/audit energetic pentru cladiri

* Studiul Impactului de Mediu si Servicii de consultanta si suport tehnic
* Proiectare tehnica pentru amenajare si reabilitare hale reproducere a puietului piscicol Ezareni

Serviciile ce fac obiectul prezentului contract sunt enumerate in Anexa 1 la contract pentru Statiunea de Cercetare-Dezvoltare pentru Acvacultura si Ecologie Acvatica Iasi, Sos. Iasi-Ciurea, km 5, in conformitate cu oferta tehnică si financiara, ***etapizat si va raspunde solidar pana la finalizarea obiectului de*** AMENAJARE ŞI REABILITARE HALA DE REPRODUCERE A PUIETULUI PISCICOL DIN CADRUL STAŢIUNII DE CERCETĂRI PENTRU ACVACULTURĂ ŞI ECOLOGIE ACVATICĂ – EZĂRENI.

**5. *Preţul contractului şi modalităţi de plată***

**5.1** Preţul convenit pentru îndeplinirea contractului, plătibil ***prestatorului*** de către achizitor este de **\_\_\_\_\_\_\_\_\_\_** (\_\_\_\_\_\_\_\_\_\_\_\_\_) lei cu TVA.

**5.2.** Achizitorul se obligă să plătească in contul RO\_\_TREZ\_\_\_\_\_\_\_\_\_\_\_\_\_\_\_\_\_\_ deschis la Trezoreria \_\_\_\_\_\_, preţul către prestator după prestarea a serviciilor de arhitectură, de construcţii, de inginerie şi de inspecţie si semnarea procesului verbal de recepţie, in termen de 45 de zile de la receptie, pe baza urmatoarelor documente :

* + Studiu de fezabilitate
  + Studiul Impactului de Mediu
  + Proiect tehnic pentru amenajare si reabilitare hale reproducere a puietului piscicol Ezareni
  + factura fiscală emisă de către catre executanti

**6. Durata şi termenele de execuţie a contractului**

6.1 Prezentul contract intra in vigoare la data semnarii de catre ambele parti si indeplinirea obligatiilor prevăzute la art. 11.1 din contract de catre executanti.

6.2. Prezentul contract isi inceteaza efectele dupa expirarea perioadei de garantie prevazute la art.12.

6.3 Termenele de prestare sunt :

- pentru intocmirea si predarea Studiu de fezabilitate \_\_\_\_ zile de la semnarea contractului de catre ambele parti;

- pentru intocmirea si predarea Studiul Impactului de Mediu \_\_\_\_ zile de la semnarea contractului de catre ambele parti

- pentru intocmirea si predarea Proiect tehnic pentru amenajare si reabilitare hale reproducere a puietului piscicol Ezareni \_\_\_\_ zile de la semnarea contractului de catre ambele parti

**6.4** Contractul intra in vigoare la data semnarii lui de catre ambele parti.

**7. Executarea contractului**

**7.1.** – Durata de prestare a serviciilor este de zile calendaristice de la data semnarii contractului.

**8. Documentele contractului**

* Caietul de sarcini;
* Propunerea financiară;
* Graficul de prestare;
* Anexa 1 – continand lista serviciilor ce urmeaza a fi prestate;
* Instrumentele de garantare pentru garantia de buna executie conform prevederilor art.11.1;
* Acte aditionale pe masura producerii lor .

**9. Obligaţiile principale ale prestatorului**

**9.1.** Să presteze serviciile la standardele şi sau performanţele prezentate în condiţiile prevăzute în :

- Anexa 2 a H.G. nr. 28/2008

- Anexa 2, Partea a II-a, a Ordinului MAPM nr. 863/2002

- HG nr.28/2008, Ordinul nr.863/2008 şi Legea nr.10/1995 în formă şi conţinut.

**9.2.** ***Prestatorul*** se obligă să :

- presteze serviciile serviciilor de arhitectură, de construcţii, de inginerie şi de inspecţie

- transmita achizitorului cu promtitudine toate proiectele elaborate, verificate de catre verificatori autorizati conform legii. Achizitorul va notificatoate observatiile sau, daca proiectul nu este in conformitate cu prevederile contractului, il va respinge cu prezentarea motivatiei.Proiectul care a fost respins va fi corectat si retransmis cu promtitudine.Prestatotul va retransmite toate proiectele pentru care a primit observatii,luind in consideratie , acolo unde este necesar , observatiile primate.

- intocmeasca si sa depuna in numele autoritatii contractante documentele necesare obtinerii autorizatiei de constructie

- transmita achizitorului Planul Propriu privind securitatea si sanatatea salariatilor , pentru perioada prestarii , dupa 30 de zile de la semnarea contractului.

**9.3*. Prestatorul*** se obligă să despagubească achizitorul împotriva oricăror:

reclamaţii şi acţiuni în justiţie, ce rezultă din încalcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din respectarea prevederilor prezentului contract

**9.4** ***Prestatorul*** va despăgubi ***achizitorul*** împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultate din sau în legătură cu obligaţia asumată în acest contract, pentru care responsabilitatea revine ***prestatorului***.

**9.6** ***Prestatorul*** are obligaţia de a lua toate măsurile pentru asigurarea tuturor persoanelor a căror prezenţă la locul de prestare a serviciilor este autorizată, să asigure instruirea personalului propriu cu privire la normele de protecţie a muncii prevăzute în Legea 319/2006 şi respectarea acestor norme.

Eventualele accidente survenite ca urmare a nerespectării acestor obligaţii vor atrage răspunderea Prestatorului. ***Achizitorul*** nu va fi responsabil pentru nici un fel de daune interese, compensaţii plătibile prin lege, în privinţa sau ca urmare a unui accident ori prejudiciu adus unui muncitor sau altei persoane angajate de ***prestator***.

**10. Obligaţiile principale ale achizitorului**

**10.1** Să convoace comisia de recepţie, la cererea ***prestatorului***, la terminarea serviciilor ce fac obiectul prezentului contract.

**10.2** Achizitorul se obligă să plătească preţul către prestator conform art. 5.2.

**11. Sancţiuni pentru ne-îndeplinirea culpabilă a obligaţiilor**

**11.1** Pentru neîndeplinirea obligaţiilor contractuale sau îndeplinirea necorespunzătoare a acestora din motive imputabile ***Prestatorului***, acesta va fi obligat la plata unei penalităţi de **0.15** % pe zi din valoarea contractului până la îndeplinirea obligaţiilor contractuale. Valoarea penalităţilor se va deduce din contravaloarea contractului.

**11.2** În cazul în care ***Achizitorul*** din culpa sa nu onorează facturile în termen de **14** zile de la expirarea perioadei convenite, atunci acesta va fi obligat la plata unei penalităţi de **0.15** % pe zi din valoarea plăţii neefectuate până la îndeplinirea obligaţiilor contractuale.

**12. *Garanţia de bună execuţie a contractului***

12.1.Prestatorul se obliga sa constituie garantia de buna executie a contractului, in cuantum de 10% din valoarea contractului fără TVA, respectiv \_\_\_\_\_\_\_\_\_\_\_\_\_lei**,** in termen de 3 zile lucratoare de la data semnarii acestuia de catre ambele parti,

In cazul neconstituirii garantiei de buna executie de catre Prestator in termenul stabilit prin contract, contractul se reziliaza de drept, fara nici o formalitate prealabila si fara interventia instantei de judecata, Achizitorul avind dreptul de a pretinde plata de daune-interese.

12.2. Modul de constituire a garantiei de buna executie a contractului:

- instrument de garantare emis în condiţiile legii de o societate bancară sau de o societate de asigurări, care devine anexă la contract***,*** valabil pentru o perioada egala cu durata de garantie a contractului,

12.3. Achizitorul se obliga să emită ordinul de începere a contractului, numai dupa ce Prestatorul a facut dovada constituirii garanţiei de bună execuţie;

12.4. Achizitorul se obliga sa restituie garantia de buna executie în termen de 14 zile de la de la data finalizarii contractului , dacă nu a ridicat până la acea data pretenţii asupra ei.

Contractul nu va fi considerat finalizat, pana la data receptiei la terminarea lucrarilor de executie, care au facut obiectul contractului de proiectare avizarii documentelor, care fac obiectul contractului de proiectare, sau intr-un interval de 3 (trei) ani de la data avizarii de catre comisia de receptive a achizitorului.

Garantia astfel constituita este destinata acoperirii eventualelor prejudicii, suferite de Achizitor in executarea prezentului contract sau in cazul rezilierii acestuia din motive imputabile Prestatorului, precum si in cazul prejudiciilor produse in executia obiectivului de la art. 2.1. din contract, din vina Prestatorului, ori in alte situatii prevazute de lege. In cazul in care, prejudiciul produs Achizitorului este mai mare decat cuantumul garantiei de bună execuţie, Prestatorul este obligat sa-l despagubesca pe Achizitor, integral si intocmai.

12.5.Achizitorul are dreptul de a emite pretentii asupra garantiei de executie, in limita prejudiciului creat, daca Prestatorul nu isi indeplineste obligatiile asumate prin prezentul contract. Anterior emiterii unei pretentii asupra garantiei, Achizitorul are obligatia de a notifica acest lucru Prestatorului, precizand totodata obligatiile care nu au fost respectate

***Clauze specifice***

**13. Alte resposabilităţi ale prestatorului**

**13.1** (1) ***Prestatorul*** este pe deplin responsabil pentru execuţia serviciilor în conformitate cu termenul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

(2) ***Prestatorul*** se obligă să supravegheze prestarea serviciilor, să asigure resursele umane, materialele, instalaţiile, echipamentele şi toate celelalte obiecte, fie de natură provizorie, fie definitivă, în vederea executării obligaţiilor contractuale.

**14. Alte responsabilităţi ale achizitorului**

***Achizitorul*** se obligă să pună la dispoziţia ***prestatorului*** orice facilităţi şi/sau informaţii pe care acesta le-a cerut şi pe care le consideră necesare îndeplinirii contractului.

**15. Recepţie şi verificări**

**15.1** Receptia serviciilor se va efectua dupa predarea de catre prestator, pe baza de proces verbal de predare-primire, a Studiului de fezabilitate, Studiul Impactului de Mediu ,Proiectului Tehnic

si dupa ce Prestatorul va face dovada depunerii documentatiei in vederea obtinerii autorizatiei de constructie , conf. prevederilor legislatiei in vigoare.

Recepţia serviciilor se va face de o comisie constituită din specialiştii ***achizitorului*** şi ai ***prestatorului***, Persoana desemnata din cadrul Directiei Tehnice a Universitatii “Al. I. Cuza’ – Iasi va întocmi procesul verbal de recepţie a serviciilor prestate în conformitate cu legislaţia în vigoare,

Procesul verbal de recepţie va fi semnat de reprezentanţii achizitorului şi ai prestatorului.

**15.2** ***Achizitorul*** are dreptul de a verifica modul de execuţie a serviciilor prestate.

**15.3** ***Prestatorul*** garantează că la data recepţiei serviciilor executate vor avea calităţile în conformitate cu standardele şi prescripţiile tehnice, inclusiv cele referitoare la siguranţa în exploatare şi tehnica securităţii muncii, va corespunde reglementărilor tehnice în vigoare şi nu va fi afectată de vicii care ar diminua sau ar anula valoarea sau posibilitatea de utilizare, conform condiţiilor normale de folosire.

**16. Începere, finalizare, întârzieri**

**16.1** (1) ***Prestatorul*** are obligaţia de a începe prestarea serviciilor dupa semnarea contractului de catre ambele parti.

(2) În cazul în care ***prestatorul*** suferă întârzieri şi/sau suportă costuri suplimentare, datorate în exclusivitate ***achizitorului*** părţile vor stabili de comun acord:

a) prelungirea perioadei de prestare a serviciului,

b) totalul cheltuielilor aferente, dacă este cazul, care se vor adauga la preţul contractului.

**16.2** (1) Serviciile prestate în baza contractului sau, dacă este cazul, oricare fază a acestora prevazută a fi terminată într-o perioadă stabilită în termenul de prestare, trebuie finalizate în termenul convenit de parţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează ***prestatorului***, sau

alte circumstanţe neobisnuite susceptibile de a surveni, altfel decât prin încalcarea contractului de către ***prestator***, îndreptăţesc ***prestatorul*** de a solicita prelungirea perioadei de prestare a serviciilor sau a oricărei faze a acestora, atunci parţile vor revizui, de comun acord, perioada de prestare şi vor semna un act adiţional.

**16.3** Dacă pe parcursul îndeplinirii contractului, ***prestatorul*** nu respectă termenul de prestare, acesta are obligaţia de a notifica in termenul de la art.7 acest lucru ***achizitorului.***

**16.4** În afara cazului în care ***achizitorul*** este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi ***prestatorului***.

**17. Ajustarea preţului contractului**

Pentru serviciile prestate, plăţile datorate de ***achizitor,***  ***prestatorului*** sunt sumele declarate în propunerea financiară, anexă la contract.

**18. Amendamente**

Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional.

**19** **Subcontractanţi**

**19.1**Prestatorul are obligaţia, în cazul în care parţi din contract le subcontractează, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

**19.2**(1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie in anexe la contract.

**19.3**.(1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de executantde modul în care îşi îndeplineşte partea sa din contract.

(3) Prestatorul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

**19.4**. Prestatorul poate schimba oricare subcontractant numai daca acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului**.**

**20. Rezilierea contractului**

**20**.1 Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul de drept reziliat şi de a pretinde plata de daune-interese.

**20.2** ***Achizitorul*** are dreptul de a denunţa unilateral prezentul contract, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale astfel încât îndeplinirea contractului ar fi contrară interesului public. În acest caz, ***prestatorul*** are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**21. Încetarea contractului**

**21.1** Prezentul contract încetează în următoarele cazuri:

a) părţile convin de comun acord încetarea contractului;

b) expirarea duratei contractului;

c) prin reziliere, în condiţiile art.20 ;

d) în cazul dizolvării, lichidării, falimentului, retragerii autorizaţiei de funcţionare a unuia din contractanţi;

e) prin denunţare unilaterală în următoarele condiţii: ca efect al manifestării de voinţă expresă a uneia din părţi cu notificarea prealabilă de minim cinci zile lucrătoare (termen calculat conform art.101, alin.1 din Codul de Procedură Civilă), a partenerului de contract, sub rezerva ca opţiunea pentru încetare să nu fi fost derivată dintr-o nesocotire culpabilă a obligaţiilor contractuale pentru eliminarea răspunderii.

f) prin imposibilitate de executare, în condiţiile art.22.

**22. Forţa majoră**

**22.1** Forţa majoră este constatată de o autoritate competentă.

**22.2** Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**22.3** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**22.4** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**22.5** Dacă forţa majoră acţionează sau se estimează ca va acţiona o perioadă mai mare de 1 lună, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

**23. Soluţionarea litigiilor**

**23.1 *Achizitorul*** şi ***prestatorul*** vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**23.2** Procesele şi cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum şi cele privind executarea, nulitatea, anularea, rezoluţiunea, rezilierea sau denunţarea unilaterală a contractelor de achiziţie publică se soluţionează în primă instanţă de către secţia comercială a tribunalului în circumscripţia căruia se află sediul autorităţii contractante.

**24. Limba care guvernează contractul**

Limba care guvernează contractul este limba română.

**25. Comunicări**

**25.1**(1) Orice comunicare între părţi, referitoare la îndeplinirea prezentului contract, trebuie să fie transmisă în scris. Orice schimbare de adresă va fi comunicată celeilalte părţi numai în scris

(2) Orice document scris trebuie înregistrat atât în momentul transmiterii cât şi în momentul primirii.

**25.2** Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

**26. Legea aplicabilă contractului**

Contractul va fi interpretat conform legilor din România.

Parţile au înteles să încheie azi ........./09/2012 prezentul contract în doua exemplare, câte unul pentru fiecare parte.

**ANEXA 1**

DE ARHITECTURĂ, DE CONSTRUCŢII, DE INGINERIE ŞI DE INSPECŢIE

* **Servicii de intocmire Studiu de fezabilitate** pentru amenajare si reabilitare hala de reproducere a puietului piscicol Ezareni si si Expertiza tehnica/audit energetic pentru cladiri

La intocmirea Studiului de fezabilitate (SF) se va avea în vedere cel puţin ca structura SF sa fie cea menţionată in Anexa 2 a H.G. nr. 28/2008;

In cadrul Expertizei Tehnice se vor realiza inclusiv foraje de proba pentru determinarea calitatii si debitului apelor subterane

* **Servicii de intocmire Studiul de evaluare a Impactului de Mediu** si Servicii de consultanta si suport tehnic

se vor avea în vedere cel puţin următoarele :

Raportul la studiul de evaluare a impactului asupra mediului se realizeaza conform cerintelor din Anexa 2, Partea a II-a, a Ordinului MAPM nr. 863/2002

Studiul de impact are ca scop evaluarea impactului asupra mediului generat de un proiect, prin proiect intelegandu-se atat investitii noi, cat si retehnologizarea/ modernizarea/ extinderea/ dezafectarea unor activitati existente.

* **Servicii de intocmire Proiect tehnic** pentru amenajare si reabilitare hala de reproducere a puietului piscicol Ezareni

proiectul tehnic şi a detaliilor de execuţie faza PT + DE si asigurarea asistentei tehnice conform legii se va avea în vedere cel puţin următoarele :

Se va executa proiectarea conform HG nr.28/2008, Ordinul nr.863/2008 şi Legea nr.10/1995 în

formă şi conţinut.

Proiectul tehnic trebuie să permită elaborarea detaliilor de execuţie în conformitate cu materialele şi tehnologia de execuţie propusă, cu respectarea strictă a prevederilor proiectului tehnic, fără să fie necesară suplimentarea cantităţilor de lucrări şi fără a se depăşi costul stabilit al lucrărilor.

Detaliile de execuţie trebuie să permită efectuarea lucrărilor în condiţii tehnice corespunzătoare, cu respectarea normelor tehnice şi a legislaţiei în vigoare.

Dacă sunt necesare, verificarea proiectului şi obţinerea vizei expertului aceasta intră în sarcina proiectantului.

**PRESTATOR , ACHIZITOR,**

. **Universitatea „Alexandru Ioan Cuza” Iaşi**

Director RECTOR,

Prof. univ. dr. Vasile Işan

Director Financiar - Contabil,

Ec. Liliana Iftimia

Director tehnic,

Ing. Dorina Prisecaru

Consilier juridic,

Jr. Anca Ghenghe